จับตาดูปฏิกิริยาตอบสนอง
เวลาคนแสร้งใส่อารมณ์ ใบหน้าของคนเล่าจะเผยความจริงออกมาเพราะคนๆ นั้นมักแสดงสีหน้าแค่ส่วนบนหรือส่วนล่างใบหน้าเท่านั้น ตัวอย่างเช่น หากคนๆ นั้นกำลังยิ้มก็ลองสังเกตว่าตาเขายิ้มด้วยไหม เวลาคนๆ นั้นร้องไห้ก็เช่นเดียวกัน ดูซิว่าสีหน้าส่วนล่างดูเหมือนร้องไห้ด้วยหรือเปล่า? คนโกหกมักจะเตรียมคำตอบไว้ล่วงหน้าสำหรับคำถามที่คาดว่าจะโดนถาม เมื่อคุณทำให้อีกฝ่ายชะงักด้วยการถามคำถามที่ทางนั้นไม่คาดคิด เขาอาจจะไม่มีคำตอบดีๆ มาตอบคุณก็ได้ ตัวอย่างเช่น ถ้าคนๆ นั้นบอกว่าไปกินอาหารที่ร้านอาหารร้านหนึ่งมา คนๆ นั้นอาจจะคาดว่าคุณจะถามคำถามเกี่ยวกับรสชาติอาหาร พนักงานเสิร์ฟ และถามว่าอาหารราคาเท่าไหร่ แต่อาจจะไม่ทันคิดว่าคุณจะถามว่าห้องน้ำอยู่ตรงไหนก็ได้ การแสดงออกทางสีหน้าที่เกิดขึ้นอย่างรวดเร็วและไม่ได้ตั้งใจนั้นคือการขยับใบหน้าเพียงนิดเดียวแต่สื่อความรู้สึกแท้จริงของบุคคลนั้นๆ ได้ การแสดงออกเหล่านี้เป็นการแสดงออกทางอารมณ์ชั่วพริบตาซึ่งอาจค้างอยู่แค่ 1/125 วินาทีก็ได้ การแสดงออกอย่างรวดเร็วและไม่ได้ตั้งใจนี้จะเป็นตัวบอกอารมณ์แต่อาจจะบอกไม่ได้ว่าทำไมคนๆ นั้นถึงเกิดอารมณ์นั้นขึ้น ตัวอย่างเช่น การที่คนโกหกแสดงอารมณ์หวาดกลัวผ่านการแสดงออกทางสีหน้าอย่างรวดเร็วก็เพราะกลัวว่าจะถูกจับได้ ในขณะที่คนที่พูดความจริงอาจจะแสดงออกทางสีหน้าอย่างรวดเร็วว่ากำลังกลัวเพราะกลัวว่าคนจะไม่เชื่อตัวเองก็ได้ บางครั้งคนเราพูดอย่างแต่ร่างกายดันมีปฏิกิริยาอีกอย่างโดยไม่ได้ตั้งใจ ตัวอย่างเช่น คนๆ นั้นอาจจะตอบใช่กับคำถาม แต่อาจจะเผลอส่ายหัวเพื่อบอกว่าไม่ก็ได้ จำได้ว่าภาษากายของแต่ละคนนั้นไม่เหมือนกัน สิ่งที่คุณสังเกตจากคนๆ หนึ่งอาจจะไม่ได้ช่วยบ่งบอกตัวตนของคนอีกคนก็ได้นะ
สังเกตว่าใบหน้าคนๆ นั้นแสดงอารมณ์ที่แท้จริงหรือเปล่า. ถามคำถามในขณะที่ฝ่ายนั้นตั้งตัวไม่ทัน. สังเกตการแสดงออกทางสีหน้าอย่างรวดเร็วที่ไม่ได้ตั้งใจ. สังเกตหาความไม่สอดคล้องระหว่างภาษาพูดและภาษากาย.
https://www.wikihow.com/Know-if-Someone-is-Lying
Monitoring A Person’s Reactions